ai4bharat/Pralekha huggingface dataset:
रसायन एवं उर्वरक मंत्रालय
श्री मनसुख मंडाविया और श्री भूपेंद्र पटेल ने संयुक्त रूप से 10वें वाइब्रेंट गुजरात ग्लोबल समिट 2022 के पूर्व शिखर सम्मेलन का उद्घाटन किया
गुजरात सरकार 10 से 12 जनवरी 2022 के बीच महात्मा मंदिर सम्मेलन और प्रदर्शनी केंद्र, गांधीनगर, गुजरात में 10वें वाइब्रेंट गुजरात ग्लोबल समिट 2022 का आयोजन कर रही है। गुजरात सरकार के स्वास्थ्य एवं परिवार कल्याण विभाग द्वारा 18 दिसंबर, 2021 को पंडित दीनदयाल एनर्जी यूनिवर्सिटी, गांधीनगर, गुजरात में "फार्मास्युटिकल्स और मेडिकल डिवाइसेस पर केंद्रित समग्र हेल्थकेयर" विषय के साथ एक पूर्व शिखर सम्मेलन का आयोजित किया गया।
पूर्व शिखर सम्मेलन का उद्घाटन श्री मनसुख मंडाविया, केंद्रीय स्वास्थ्य एवं परिवार कल्याण, रसायन और उर्वरक मंत्री ने संयुक्त रूप से गुजरात के मुख्यमंत्री श्री भूपेंद्र पटेल के साथ किया।
सुश्री एस. अपर्णा, आईएएस, सचिव, फार्मास्यूटिकल्स विभाग, भारत सरकार, डॉ. सारा मैकमुलेन, इंडिया ऑफिस कंट्री डायरेक्टर, यूनाइटेड स्टेट्स फूड एंड ड्रग कंट्रोल एडमिनिस्ट्रेशन  और डॉ. वीजी सोमानी, ड्रग्स कंट्रोलर जनरल ऑफ इंडिया इस अवसर पर भी मौजूद थे।
प्री-इवेंट सम्मेलन का मुख्य जोर निम्नलिखित बिंदुओ पर था: -
- उत्पादन से जुड़ी प्रोत्साहन योजना  के माध्यम से थोक दवा उत्पादन को बढ़ावा देना
- सक्रिय फार्मास्युटिकल सामग्री  में भारत की निर्भरता को कम करना
- जन औषधि केंद्र– जेनेरिक दवाएं
शिखर सम्मेलन के दौरान, श्री मनसुख मंडाविया ने प्रधान मंत्री भारतीय जनऔषधि परियोजना  के स्टाल का उद्घाटन किया। इसके साथ ही पीएमबीजेपी स्टाल के माध्यम से, पीएमबीआई ने पीएमबीजेपी की मुख्य विशेषताओं और जन औषधि जेनेरिक दवाओं के लाभों के बारे में बताया जो कि 8500 प्रधानमंत्री भारतीय जनऔषधि केंद्र के माध्यम से देशभर में उपलब्ध हैं।
इस पूर्व शिखर सम्मेलन के दौरान, तकनीकी सत्रों में उत्पादन से जुड़ी प्रोत्साहन योजना  के विभिन्न पहलुओं और थोक दवा उत्पादन को बढ़ाने के अवसरों को शामिल किया गया।
इसमें भारत में जेनेरिक दवाओं की मौजूदा समय में उपलब्धता और दायरे पर चर्चा करने के लिए सत्र को भी शामिल किया गया। साथ ही चिकित्सा विशेषज्ञों और प्रधानमंत्री भारतीय जनऔषधि परियोजना  के लाभार्थियों द्वारा अनुभव साझा करने वाले सत्र भी शामिल थे।
इस पूर्व शिखर सम्मेलन के बाद एक पैनल चर्चा सत्र का आयोजन किया गया जिसमें के. बेजी जॉर्ज, अध्यक्ष और प्रबंध निदेशक, एचएलएल लाइफकेयर, पार्थ गौतम शर्मा, डिप्टी सीईओ, फार्मास्यूटिकल्स एंड मेडिकल डिवाइसेस ब्यूरो ऑफ इंडिया , और प्रभाव जोशी, प्रबंध निदेशक, गुजरात मेडिकल सर्विसेज कॉर्पोरेशन लिमिटेड उपस्थित थे। इन सभी ने इस सत्र में उपस्थित लोगों के साथ स्वास्थ्य सेवाओं और सस्ती कीमतों पर जेनेरिक दवाओं की उपलब्धता के बारे में चर्चा की।
राष्ट्रपति सचिवालय
राष्ट्रपति का अंतर्राष्ट्रीय महिला दिवस की पूर्व संध्या पर संदेश
राष्ट्रपति श्री रामनाथ कोविंद ने अंतर्राष्ट्रीय महिला दिवस, जोकि हर वर्ष 08 मार्च को मनाया जाता है, की पूर्व संध्या पर अपने संदेश में कहा-
“अंतर्राष्ट्रीय महिला दिवस के अवसर पर, मैं सभी महिलाओं को हार्दिक बधाई और शुभकामनाएं देता हूं।
आज की निरंतर बदलती दुनिया में, भारतीय महिलाएं अपने व्यक्तिगत और सामाजिक जीवन के साथ-साथ राष्ट्रीय फलक पर भी उल्लेखनीय रूप से अपनी छाप छोड़ रही हैं। वे हमारे देश की विकास प्रक्रिया में भी महत्वपूर्ण भूमिका निभा रही हैं। हमारी बेटियों को स्वावलंबी बनाने के लिए उनका सशक्तिकरण जरूरी है। यह उन्हें अपने परिवार, समाज और राष्ट्र के प्रति दायित्वों को निभाते हुए भी अपनी आकांक्षाओं को पूरा करने में समर्थ बनाएगा।
यह दिवस महिलाओं की सुरक्षा, सम्मान और समृद्धि को सुनिश्चित करने के प्रति अपने संकल्प दोहराने का भी एक मौका है। हमें अपनी बहनों और बेटियों को उनकी पूरी क्षमता का उपयोग करने और राष्ट्र निर्माण की प्रक्रिया में योगदान देने का पर्याप्त अवसर अवश्य प्रदान करना चाहिए।”
राष्ट्रपति का संदेश देखने के लिए यहां क्लिक करें
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्ट – औपचारिक रोजगार परिदृश्य
 ने देश में रोजगार परिदृश्य पर प्रेस नोट जारी किया है जिसमें सितम्बर, 2017 से लेकर अक्टूबर, 2019 तक की अवधि को कवर किया गया है। यह परिदृश्य चुनिंदा सरकारी एजेंसियों के पास उपलब्ध प्रशासनिक रिकॉर्डों पर आधारित है। इसका उद्देश्य कुछ विशेष आयामों में हुई प्रगति का आकलन करना है। इससे संबंधित एक विस्तृत नोट यहां संलग्न किया गया है।
रोजगार परिदृश्य से संबंधित विस्तृत जानकारी प्राप्त करने के लिए अंग्रेजी का अनुलग्नक यहां क्लिक करें
आयुष
योग और प्राकृतिक चिकित्सा कोविड-19 रोगियों को मनोसामाजिक पुनर्वास में सहायता प्रदान करेगी
कोविड-19 महामारी से उत्पन्न संकट बहुत बड़ा है और इसके वर्तमान प्रकोप से जनता में तनाव और चिंता बढ़ गई है। कोविड-19 न केवल लोगों के शारीरिक स्वास्थ्य को प्रभावित कर रहा है बल्कि रोगियों और उनके परिवार के सदस्यों के मनोवैज्ञानिक या मानसिक स्वास्थ्य को भी प्रभावित कर रहा है।
शारीरिक उपचार के साथ मनोवैज्ञानिक देखभाल के महत्व और आवश्यकता को महसूस करते हुए, तीन प्रमुख संस्थानों ने मिलकर कोविड-19 मरीजों के मनोसामाजिक पुनर्वास के लिए एक प्रोटोकॉल विकसित किया है। ये 3 प्रतिष्ठित संस्थान हैं: आयुष मंत्रालय का स्वायत्त निकाय, केंद्रीय योग और प्राकृतिक चिकित्सा अनुसंधान परिषद , राष्ट्रीय मानसिक स्वास्थ्य और तंत्रिका विज्ञान संस्थान , बेंगलुरु और स्वामी विवेकानंद योग अनुसंधान संस्थान । इस प्रोटोकॉल का विमोचन 23 अप्रैल 2021 को सुबह 9:30 से 11:30 बजे के बीच वर्चुअल माध्यम से होने वाला है। इस आयोजन की अध्यक्षता एस-वीवाईएएसए, बेंगलुरु के कुलपति डॉ. एचआर नागेंद्र करेंगे। इसके बाद बीएनवाईएस के चिकित्सको के लिए एक ऑनलाइन वर्कशॉप होगी जिसमें उन्हें प्रोटोकॉल का प्रशिक्षण दिया जाएगा।
कार्यशाला प्राकृतिक चिकित्सा क्षेत्र के दृष्टिकोण से हमारे देश में स्वास्थ्य सेवा कर्मचारियों पर बढ़े हुए बोझ की समस्या का समाधान भी प्रदान करेगी। हमारे देश के कुछ हिस्सों में स्वास्थ्य सेवा संस्थानों पर कोविड-19 मरीज़ों का बहुत अधिक दबाव है। इन परिस्थितियों में प्रत्येक रोगी पर व्यक्तिगत रूप से ध्यान देना एक चुनौती बन गया है।
रिपोर्टों के अनुसार, कोविड-19 रोगियों के मनोवैज्ञानिक संकट को अक्सर नजरअंदाज किया जाता है और इसका समाधान नहीं किया जाता है। कोविड देखभाल अस्पतालों में चिंता और तीव्र अवसाद के बाद आत्महत्या की भी रिपोर्ट प्राप्त हुई हैं। विभिन्न देशों से प्राप्त समाचारों के अनुसार, कई रोगियों को पृथकवास की चिंता और लक्षणों के बिगड़ने के डर से बड़े संकट का सामना करना पड़ा है। श्वसन संकट, हाइपोक्सिया, थकान और अनिद्रा और अन्य लक्षणों जैसी जटिलताओं को भी देखा गया है। योग और प्राकृतिक चिकित्सा प्रणालियों के हस्तक्षेप ने कोविड-19 रोगियों को ठीक करने में सहायता प्रदान की है। श्वांस लेने के सरल व्यायाम और प्राणायाम को महामारी के लक्षण वाले रोगियों और श्वसन संकट वाले लोगों में एसपीओ 2 के स्तर को बढ़ाने के लिए सहायक के रूप में देखा गया है। सीसीआरवाईएन द्वारा किए गए अध्ययनों की प्रारंभिक रिपोर्ट भी इन निष्कर्षों को मान्यता प्रदान करती है।
वर्तमान प्रोटोकॉल कोविड-19 रोगियों के इन लक्षणों और मनोवैज्ञानिक विकृति की समस्या के समाधान करने के लिए एक सहयोगी प्रयास है। ऑनलाइन कार्यशाला से योग और प्राकृतिक चिकित्सा का उपयोग करते हुए कोविड-19 की महामारी विज्ञान, बीमारी के पाठ्यक्रम, संकट और मानसिक विकृति के लिए स्क्रीनिंग, संकट के प्रबंधन और मनोवैज्ञानिक अलगाव के बारे में जानकारी प्रदान करने में मदद देगी।
सामाजिक न्याय एवं अधिकारिता मंत्रालय
श्री जीवन कुमार की सफलता की गाथा, जीवन ने दिव्यांगजन सशक्तिकरण विभाग की राष्ट्रीय प्रवासी छात्रवृत्ति योजना के माध्यम से देश के बाहर सिडनी में प्रौद्योगिकी विश्वविद्यालय से शिक्षा प्राप्त की
राष्ट्रीय प्रवासी छात्रवृत्ति योजना के माध्यम से मुझे विदेश में अध्ययन करने का अवसर प्रदान करने के लिए मैं सामाजिक न्याय एवं अधिकारिता विभाग का बहुत आभारी हूं। क्यूएस वर्ल्ड यूनिवर्सिटी रैंकिंग में 150 वें स्थान पर सिडनी की यूनिवर्सिटी ऑफ टेक्नोलॉजी में मुझे अपने कौशल को उन्नत करने का महत्वपूर्ण अवसर मिला। मैंने यूनिवर्सिटी में जिन विषयों का अध्ययन किया था, उन सब में मेरी गहरी रुचि थी और शिक्षण पद्धति का तरीका मौजूदा तथा नए कौशल को निखारने में बहुत प्रभावी एवं सहायक था। कैड के अलावा पाठ्यक्रम के अन्य विषयों का ज्ञान बढ़ाने के लिए मैंने आवश्यक सॉफ्ट स्किल्स जैसे रिज्यूमे और कवर लेटर राइटिंग, साक्षात्कार का सामना करना और कुछ नाम लेना सीखने का निर्णय लिया। मैं यही कहना चाहूंगा कि यूटीएस से मास्टर्स डिग्री मेरे समग्र करियर विकास के साथ प्राप्त हुई है। मेरे मन में हाइड्रोपावर प्लांट इंजीनियरिंग के बारे में हमेशा से बहुत जुनून था और जलविद्युत के क्षेत्र में अपना करियर स्थापित करने के लिए एक प्रतिष्ठित संगठन के साथ काम करना मेरा सपना था। अपनी मास्टर्स डिग्री पूरा करने और कई साक्षात्कारों का सामना करने के बाद, मैं वर्तमान में जनरल इलेक्ट्रिक के साथ स्नोई हाइड्रो मुर्रे-1 पावरहाउस के नवीनीकरण एवं रखरखाव के लिए साइट पर्यवेक्षक के रूप में कार्य कर रहा हूं। अपनी स्नातक परियोजना के दौरान मैंने अत्याधुनिक बायोगैस शुद्धिकरण प्रौद्योगिकियों पर समीक्षा पत्र में योगदान दिया और सफलतापूर्वक प्रकाशित किया।
सूचना और प्रसारण मंत्रालय
अच्छी फिल्म बनाने के तीन महत्वपूर्ण पहलू पटकथा, सिनेमाटोग्राफी तथा प्रोडक्शन डिजाइन हैं: श्री प्रियदर्शन
समारोह नये फिल्मकारों को अपने विचार दिखाने का अवसर हैः आईएफएफआई 2019 भारतीय पैनोरमा भाग के निर्णायक मंडल के सदस्य
गोवा में चल रहे 50वें भारत अंतर्राष्ट्रीय फिल्म समारोह  में भारतीय पैनोरमा की फीचर फिल्मों के निर्णायक मंडल के अध्यक्ष श्री प्रियदर्शन नायर ने आज निर्णायक मंडल की सदस्य श्रीमती श्रीलेखा मुखर्जी, श्री हरीश भिमानी और श्री विनोद गनात्रा तथा गैर फीचर फिल्म भाग के निर्णायक मंडल की सदस्य श्रीमती आरती श्रीवास्तव तथा श्री रोनेल हाओबैम के साथ संवाददाता सम्मेलन में भाग लिया।
संवाददाता सम्मेलन के प्रारंभ में अध्यक्ष प्रियदर्शन नायर ने कहा कि निर्णायक मंडल ने भारत के यथार्थवादी फिल्मकारों की गुणवत्ता में काफी अधिक गिरावट पाई। उन्होंने कहा, ‘यह कठिन कार्य था, लेकिन उतना नहीं, जितना हमने सोचा था। 30 दिनों में 314 फिल्में देखना बड़ा काम है, लेकिन हमने विभिन्न राज्यों की विभिन्न किस्म की फिल्मों को देखते हुए आनंद उठाया। कल के फिल्मकारों ने बड़ा काम किया है, लेकिन यह देखा गया है कि जब विषयवस्तु अच्छी हो तो गुणवत्ता खराब हो सकती है या विपरीत भी हो सकता है। हमें खुशी है कि इस बार फिल्मों के चयन में अधिक विवादों में नहीं जाना पड़ा’।
नये फिल्मकारों को सलाह देते हुए श्री प्रियदर्शन ने कहा कि अच्छी फिल्म बनाने के तीन सर्वाधिक महत्वपूर्ण पहलू हैं- पटकथा, सिनेमोटोग्राफी और प्रोडक्शन डिजाइन। उन्होंने कहा, ‘हमारे समय में कैमरा के पीछे रहना कठिन था। आज कल प्रत्येक व्यक्ति अपनी जेब में कैमरा लेकर चलता है। प्रत्येक व्यक्ति के मस्तिष्क में एक फिल्म है। लोग वही बना रहे हैं जो उनके मस्तिष्क में है, लेकिन ऐसे लोगों में प्रशिक्षण का अभाव है। फील्ड वर्क नहीं दिख रहा है। युवाओं में काफी चिनगारी पाई जा सकती है। प्रशिक्षण और फील्ड वर्क से उन्हें बेहतर फिल्में बनाने में मदद मिलेगी।’
निर्णायक मंडल के सभी सदस्यों ने फिल्म समारोह को नये फिल्मकारों के लिए अपने विचारों को दिखाने का एक अवसर बताया। श्री विनोद गनात्रा ने बताया कि टेक्नोलॉजी सभी क्षेत्रों के फिल्मकारों की मदद कर रही है, यहां तक कि भारत के दूर-दराज के हिस्से से भी बड़ी दर्शक आबादी तक पहुंचा जा सकता है। उन्होंने कहा कि सभी को राष्ट्रीय मंच मिलना बड़ी बात है। श्री हरीश भिमानी ने कहा कि हमने कुछ असाधारण फिल्में देखी।
श्रीमती आरती श्रीवास्तव ने कहा कि लघु फिल्मों तथा वृत्तचित्र निर्माताओं को समर्थन के लिए अधिक कोष की आवश्यकता है।
आईएफएफआई 2019 में पूरे विश्व की फिल्में दिखाई जा रही हैं। भारतीय पैनोरमा आईएफएफआई का अग्रणी भाग है, जिसमें समकालीन 26 भारतीय फिल्में तथा 15 गैर-फीचर फिल्में दिखाई जा रही हैं।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 117.63 करोड़ से अधिक टीके लगाए जा चुके हैं
बीते चौबीस घंटों में 71.92 लाख से अधिक टीके लगाए गए
स्वस्थ होने की वर्तमान दर 98.32 प्रतिशत
पिछले 24 घंटों में 7,579 नए रोगी सामने आए
भारत में सक्रिय मरीजों की संख्या 1,13,584 है
साप्ताहिक सक्रिय मामलों की दर , बीते 60 दिनों से 2 प्रतिशत से कम
पिछले 24 घंटों में 71,92,154 वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 117.63 करोड़  के अहम पड़ाव से अधिक हो गया। इस उपलब्धि को 1,21,69,135 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,82,453
|
|
दूसरी खुराक
|
|
94,16,703
|
|
अग्रिम पंक्ति के कर्मी
|
|
पहली खुराक
|
|
1,83,76,475
|
|
दूसरी खुराक
|
|
1,63,40,031
|
|
18-44 वर्ष आयु वर्ग
|
|
पहली खुराक
|
|
44,47,84,652
|
|
दूसरी खुराक
|
|
19,51,54,643
|
|
45-59 वर्ष आयु वर्ग
|
|
पहली खुराक
|
|
18,13,05,008
|
|
दूसरी खुराक
|
|
11,22,23,224
|
|
60 वर्ष से अधिक
|
|
पहली खुराक
|
|
11,35,48,772
|
|
दूसरी खुराक
|
|
7,48,41,538
|
|
कुल
|
|
|
|
1,17,63,73,499
पिछले 24 घंटों में 12,202 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,39,46,749 हो गई है।
नतीजतन, भारत में स्वस्थ होने की दर 98.32% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 149 दिनों से लगातार 50,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 7,579 नए मरीज सामने आए हैं।
वर्तमान में 1,13,584 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.33 प्रतिशत हैं। यह मार्च 2020 के बाद से सबसे कम है।
देश भर में जांच क्षमता का विस्तार लगातार जारी है। पिछले 24 घंटों में कुल 9,64,980 जांच की गई हैं। भारत ने अब तक कुल 63.34 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.93 प्रतिशत है जो पिछले 60 दिनों से लगातार 2% से कम बनी हुई है। दैनिक रूप से पुष्टि वाले मामलों की दर 0.79 प्रतिशत है। दैनिक सकारात्मकता दर पिछले 50 दिनों से 2 प्रतिशत से कम और लगातार 85 दिनों से दैनिक 3 प्रतिशत से नीचे बनी हुई है।
प्रधानमंत्री कार्यालय
अंतर्राष्ट्रीय दिव्यांगजन दिवस पर प्रधानमंत्री का संदेश
प्रधानमंत्री श्री नरेन्द्र मोदी ने अंतर्राष्ट्रीय दिव्यांगजन दिवस पर अपने संदेश में कहा,
‘‘अंतर्राष्ट्रीय दिव्यांगजन दिवस पर, मैं भारत की प्रगति में दिव्यांगजनों की शानदार उपलब्धियों और योगदान की सराहना करता हूं। उनकी जीवन यात्रा, उनका साहस और दृढ़ संकल्प बहुत प्रेरक है।
भारत सरकार दिव्यांगजनों को सशक्त बनाने वाली आधारभूत सुविधाओं को और भी मजबूत करने के लिए सक्रियता से काम कर रही है। उनके लिए समानता, पहुंच और अवसर सुनिश्चित करने पर निरंतर जोर दे रही है।’’
नागरिक उड्डयन मंत्रालय
नागरिक उड्डयन मंत्री श्री हरदीप सिंह पुरी ने क्षेत्रीय संपर्क योजना-उड़ान पर राज्यो और संघ शासित प्रदेशो के साथ बैठक की अध्यक्षता की
केंद्रीय नागरिक उड्डयन ,आवास और शहरी कार्य राज्य मंत्री श्री हरदीप सिंह पुरी ने आज क्षेत्रीय संपर्क योजनापर असम,मेघालय,मिजोरम,मणिपुर,नागालैंड,अरूणाचल प्रदेश,अंडमान और निकोबार द्वीप और दमन और दीव के मुख्यमंत्रियो,मुख्य सचिवो और सलाहकारो से वीडियो कांफ्रेंस द्वारा एक आयोजित एक बैठक की अध्यक्षता की। क्षेत्रीय संपर्क योजना-उड़ान की समय-समय पर की जाने वाली समीक्षा के लिए प्रस्तावित वीडियो कांफ्रेंस के तहत पूर्वोत्तर राज्यो और संघशासित प्रदेशो के साथ यह पहली बैठक थी। इस वीडियो कांफ्रेंस का उद्देश्य उड़ान योजना के प्रभावी कार्यान्वयन से जुडे मुद्दो पर विचार विमर्श करना और उनका समाधान करना था। बैठक में नागालैंड के मुख्यमंत्री नेफियू रियो और मिजोरम के मुख्यमंत्री श्री जोरमथांगा उपस्थित थे। बैठक में नागरिक उड्डयन सचिव श्री पी के खरोला और मंत्रालय तथा अन्य संगठनो के वरिष्ठ अधिकारी भी शामिल हुए।
श्री हरदीप सिंह पुरी ने बैठक को संबोधित करते हुए कहा कि उड़ान का प्रभावी क्रियान्वयन पूर्वोत्तर राज्यो के विकास के लिए अत्यंत महत्वपूर्ण है और इससे आम लोगो को किफायती दरो पर विमानन सुविधा मिलेगी। बैठक के दौरान आधुनिकीकरण,विस्तार,हवाई अड्डो का विकास और भागीदार राज्यो और संघशासित प्रदेशो में संपर्क बढाने संबंधी विभिन्न मुददो पर विचार-विमर्श किया गया।
रक्षा मंत्रालय
दिल्ली के नौसेना शिशु विद्यालय में कैप्टन महेंद्र नाथ मुल्ला एमवीसी मेमोरियल ट्रॉफी का प्रतिष्ठापन
शहीद कैप्टन महेंद्र नाथ मुल्ला, एमवीसी की पुत्रियों श्रीमती अमिता मुल्ला वट्टल और श्रीमती अंजलि कौल ने 11 मार्च, 2023 को अपने पिता के सम्मान में नौसेना शिशु विद्यालय  दिल्ली में एक ट्रॉफी की संस्थापना की। विद्यालय में आयोजित एक संक्षिप्त समारोह के दौरान ट्रॉफी की संस्थापना की गई जिसमें नियंत्रक कार्मिक सेवा और विद्यालय प्रबंधन समिति के अध्यक्ष  वीएडीएम सूरज बेरी, कमोडोर  और एसएमसी के उपाध्यक्ष कमोडोर जी रामबाबू, कर्नल संजीव वट्टल और विद्यालय के चयन कर्मचारियों ने भाग लिया। इस अवसर पर विद्यालय को 1.50 लाख रुपये की राशि और एक रोलिंग ट्रॉफी प्रदान की गई। इस पुरस्कार को 'कैप्टन एमएन मुल्ला, एमवीसी, मेमोरियल आउटस्टैंडिंग स्टूडेंट अवार्ड' नाम दिया गया है और यह एनसीएस दिल्ली के दो छात्रों  को दिया प्रदान किया जाएगा, जो विजन की स्पष्टता, दृढ़ विश्वास और प्रतिबद्धता के साहस के आधार पर चुने गए हैं।
1971 के भारत-पाक युद्ध के दौरान 09 दिसंबर, 1971 की रात को, आईएनएस खुकरी शत्रुओं की एक पनडुब्बी द्वारा दागे गए टॉरपीडो से टकराकर डूब गया था। जहाज परित्यक्त करने का निर्णय करने के बाद, कप्तान मुल्ला ने अपनी निजी सुरक्षा की परवाह किए बिना अपने जहाज की कंपनी के बचाव के लिए बहुत ही स्थिर, शांत और व्यवस्थित तरीके से सुरक्षा व्यवस्था की निगरानी की। जहाज छोड़ने के लिए जितना संभव हो सके, अपने बहुत से लोगों को निर्देशित करने के बाद, कप्तान मुल्ला यह देखने के लिए वापस पुल पर गए कि आगे और क्या बचाव अभियान चलाया जा सकता है। ऐसा करते हुए आखिरी बार कैप्टन मुल्ला को अपने जहाज के साथ नीचे जाते देखा गया था। उनके कार्य, व्यवहार और उनके द्वारा स्थापित उदाहरण, सेना की उच्चतम परंपराओं के अनुकूल रहे हैं। कप्तान महेंद्र नाथ मुल्ला ने असाधारण वीरता और समर्पण का प्रदर्शन किया और उन्हें महावीर चक्र से सम्मानित किया गया।
एमजी/एमएस/एआर/एसकेजे/एसके
(Visitor Counter : 226
नीति आयोग
भारत में कार्बन मुक्त परिवहन सेवा: भारत के लिए कम कार्बन उत्सर्जन वाली परिवहन प्रणाली का रास्ता प्रशस्त करने की अंतरराष्ट्रीय परियोजना
अंतर्राष्ट्रीय परिवहन मंच  के साथ मिलकर नीति आयोग 24 जून 2020 को "भारत में कार्बन मुक्त परिवहन सेवा " परियोजना शुरू करेगा जिसका उद्देश्य भारत के लिए कम कार्बन उत्सर्जन वाली परिवहन प्रणाली का मार्ग प्रशस्त करना है।
भारत 2008 से ही परिवहन नीति तय करने वाले अंतर-सरकारी संगठन आईटीएफ का सदस्य है।
आईटीएफ के महासचिव यंग ताई किम और नीति आयोग के मुख्य कार्यकारी अधिकारी अमिताभ कांत 24 जून को सार्वजनिक रूप से इस परियोजना का ऑनलाइन शुभारंभ करेंगे। इस अवसर पर आवास और शहरी मामलों तथा सड़क परिवहन और राजमार्ग मंत्रालय तथा आईटीएफ के वरिष्ठ अधिकारी भी मौजूद रहेंगे।
इस कार्यक्रम के जरिए भारत में परिवहन और जलवायु हितधारकों को नियोजित परियोजना गतिविधियों के बारे में जानकारी दी जाएगी। यह भारत के परिवहन क्षेत्र के समक्ष मौजूद चुनौतियों के बारे में सूचनाएं उपलब्ध कराने के साथ ही कार्बन उत्सर्जन में कटौती से इसके संबंध को जानने का अवसर भी प्रदान करेगा। इसमें होने वाली परिचर्चा से परियोजना पर भारत की विशिष्ट जरूरतों और परिस्थितियों पर ध्यान केंद्र करने में मदद मिलेगी।
यह परियोजना भारत के लिए एक टेलर-निर्मित परिवहन उत्सर्जन आकलन की रूपरेखा तैयार करेगी। इसमें होने वाली परिचर्चा सरकार को देश की जरुरतों के अनुसार परियोजना गतिविधियों की विस्तृत समझ और इससे संबंधित कार्बन उत्सर्जन के आधार पर नीतिगत निर्णय लेने में मदद करेगी।
इसका शुभारंभ बुधवार 24 जून को भारतीय समयानुसार शाम पांच बजे किया जाएगा। कार्यक्रम शाम सात बजे तक चलेगा। इले यूट्यूब पर https://youtu.be/l2G5x5RdBUM लाइव देखा जा सकता है।
"भारत में कार्बन मुक्त परिवहन सेवा "परियोजना अंतर्राष्ट्रीय परिवहन फोरम की “परिवहन प्रणाली ” को कार्बन मुक्त करने की व्यापक पहल का हिस्सा है। यह उभरती हुई अर्थव्यवस्थाओं में परिवहन प्रणालियों को प्रदूषण मुक्त बनाने का एक वैश्विक अभियान है जिसके भारत, अर्जेंटीना, अजरबैजान और मोरक्को वर्तमान प्रतिभागी हैं। यह परियोजना आईटीएफ और जर्मनी के पर्यावरण, प्रकृति संरक्षण और परमाणु सुरक्षा इंस्टीट्यूट द्वारा समर्थित पहल है।
प्रधानमंत्री कार्यालय
न्यू इंडिया: सभी के लिए गरिमापूर्ण जीवन
प्रधानमंत्री श्री नरेन्द्र मोदी अक्सर स्वयं को देश के "प्रधान सेवक" कहते हैं और भारत के नागरिकों को प्रत्येक नीति निर्माण के केंद्र में स्थान देते हैं। उनके गरिमापूर्ण नेतृत्व, परोपकारी स्वभाव, मानवाधिकार और लोकतंत्र के प्रति सम्मान का भाव और दशकों से जन सेवा के अनुभव जैसे गुण उन्हें भारत की जड़ों से जोड़ते हैं। यह इस बात का प्रमाण है कि शीर्ष पद पर रहते हुए वे भारत के लोगों, विशेषकर निर्धनों और समाज के शोषित वर्गों की पीड़ा और चिंताओं के प्रति संवेदनशील हैं।
प्रधानमंत्री कार्यालय ने प्रधानमंत्री की वेबसाइट से एक लेख साझा किया हैः-
जन सेवा के उत्कृष्ट रिकॉर्ड के माध्यम से उपेक्षित वर्गों की गरिमा सुनिश्चित करना।
#9YearsOfGaribKalyan
रक्षा मंत्रालय
पूर्वावलोकन – नौसेना हथियार प्रणाली - नवआर्म्स- 2019 पर अंतर्राष्ट्रीय संगोष्ठी सह प्रदर्शनी
नौसेना हथियार प्रणाली “नवआर्म्स - 2019” पर चौथी अंतर्राष्ट्रीय संगोष्ठी सह प्रदर्शनी 12-13 दिसंबर, 2019 को नई दिल्ली के रक्षा अध्ययन और विश्लेषण संस्थान में होगी। संगोष्ठी का विषय है – “मेक इन इंडिया – युद्ध श्रेणी : अवसर और आवश्यकताएं”। दो दिन की संगोष्ठी में पांच सत्र होंगे जिनमें नौसेना हथियार प्रणाली के क्षेत्र में विचारों का आदान-प्रदान किया जाएगा और भारतीय/ अंतर्राष्ट्रीय रक्षा उद्योग की उभरती संभावनाओं की पहचान की जाएगी। नवआर्म्स नौसेना हथियार प्रणाली पर एक मात्र अंतर्राष्ट्रीय संगोष्ठी और प्रदर्शनी है। यह संगोष्ठी सभी हितधारकों को अपने विचार रखने का साझा मंच प्रदान करती है।
रक्षा राज्य मंत्री 12 दिसंबर, 2019 को उद्घाटन सत्र को संबोधित करेंगे और प्रदर्शनी का उद्घाटन करेंगे। पहले नवआर्म्स संगोष्ठी 2007, 2010 तथा 2013 में आयोजित की जा चुकी हैं। इन संगोष्ठिओं से उद्योग, रक्षा मंत्रालय, डीआरडीओ तथा अन्य हितधारकों में भागीदारी के लिए उत्साह बढ़ा है।
भारत का सर्वश्रेष्ठ समुद्री चरित्र और महत्वपूर्ण भौगोलिक रणनीतिक स्थिति ने राष्ट्र के रूप में भारत के विकास को परिभाषित किया है। आज भारतीय नौसेना भारत की समुद्री शक्ति की प्रधान अभिव्यक्ति है और भारतीय नौसेना समुद्री क्षेत्र में भारत की सुरक्षा और राष्ट्रीय हितों का संरक्षण और प्रोत्साहन के कार्य में महत्वपूर्ण भूमिका निभाती है। बदलती भौगोलिक-आर्थिक तथा भौगोलिक-रणनीतिक परिस्थितियों में नौसेना की भूमिका और जिम्मेदारियां काफी बढ़ी हैं। इससे भारत की सुरक्षा और खतरे के लिए हथियार प्रणाली की व्यापक आवश्यकता दिखी है।
प्रधानमंत्री कार्यालय
प्रधानमंत्री की ब्राजील के राष्ट्रपति के साथ मुलाकात
प्रधानमंत्री श्री नरेन्द्र मोदी ने हिरोशिमा में जी-7 शिखर सम्मेलन के दौरान 21 मई 2023 को ब्राजील के राष्ट्रपति महामहिम श्री लुइज इनासियो लूला डा सिल्वा से भेंट की।
दोनों राजनेताओं के बीच यह पहली मुलाकात थी। राजनेताओं ने इस बात को रेखांकित किया कि इस वर्ष दोनों देशों के बीच राजनयिक संबंधों की स्थापना की 75वीं वर्षगांठ मनाई जा रही है। दोनों राजनेताओं ने अपनी रणनीतिक साझेदारी की समीक्षा की और विशेष रूप से रक्षा उत्पादन, व्यापार, औषधि, कृषि, डेयरी व पशुपालन तथा जैव-ईंधन एवं स्वच्छ ऊर्जा के क्षेत्रों में इसे और प्रगाढ़ बनाने के तरीकों पर चर्चा की। राजनेताओं ने दोनों देशों के व्यापार जगत के अग्रणी व्यक्तियों की एक उच्च स्तरीय बैठक आयोजित करने की आवश्यकता पर बल दिया।
दोनों राजनेताओं ने क्षेत्रीय घटनाक्रमों पर विचारों का आदान-प्रदान किया। उन्होंने बहुपक्षीय मंचों में निरंतर सहयोग के महत्व और बहुपक्षीय संस्थानों में सुधार की लंबे समय से चली आ रही आवश्यकता पर बल दिया।
प्रधानमंत्री इस वर्ष सितंबर में जी-20 शिखर सम्मेलन के लिए भारत में राष्ट्रपति लूला का स्वागत करने के प्रति आशान्वित हैं।
एमजी / एमएस / आरपी / जेके /वाईबी
(
रक्षा मंत्रालय
भारतीय तटरक्षक द्वारा समुद्र में बचाव अभियान
कोस्ट गार्ड मैरीटाइम रेस्क्यू कोऑर्डिनेशन सेंटर, मुंबई को एमवी कवरत्ती के इंजन कक्ष में 624 यात्रियों और 85 चालक दल के साथ एक भीषण आग की सूचना लक्षद्वीप डेवलपमेंट कॉरपोरेशन लिमिटेड द्वारा दी गई। जहाज कवरत्ती से एंड्रोथ जा रहा था।
जहाज के सतर्क दल द्वारा आग पर काबू पा लिया गया और क्षेत्र में तैनात भारतीय तटरक्षक जहाज समर्थ को सहायता प्रदान करने के लिए तुरंत वहां के लिए मोड़ दिया गया। कवरत्ती द्वीप से 30 समुद्री मील दूर तटरक्षक पोत समर्थ की एक विशेषज्ञ टीम के सदस्य एमवी कवरत्ती में सवार हुए। पोत को चालू स्थिति में नहीं पाया गया क्योंकि इंजनों को आगे के प्रणोदन के लिए इस्तेमाल नहीं किया जा सकता था। इसके अलावा जहाज पर जनरेटर की विफलता के कारण, आग के कारण, शेल दरवाजा सभी यात्रियों की सुरक्षित और शीघ्र निकासी के लिए संचालित नहीं किया जा सका और इसलिए तटरक्षक जहाज ने सभी चालक दल और यात्रियों को सुरक्षित स्थिति में रखने के लिए जहाज को एंड्रोथ तक ले जाने का फैसला किया। एमवी कवरत्ती को आईसीजीएस समर्थ ने अंधेरा रहते ही अपने नियंत्रण में ले लिया। भारतीय तटरक्षक पोत समर्थ द्वारा जहाज को 02 दिसंबर, 2021 को सुबह एंड्रोथ लाया गया। सभी यात्रियों को एंड्रोथ में उतारा गया। सभी यात्री और चालक दल के सदस्य सुरक्षित बताए जा रहे हैं।